**BILJEŠKE UZ FINANCIJSKE IZVJEŠTAJE**

**CENTRA ZA RESTRUKTURIRANJE I PRODAJU**

**ZA RAZDOBLJE 01.01. – 31.12.2023. GODINE**

Značajnija odstupanja Centra za restrukturiranje i prodaju (dalje u tekstu: Centar) u razdoblju 01.01. – 31.12.2023. godine u odnosu na razdoblje 01.01. – 31.12.2022. godine odnose se na sljedeće:

**I. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **Prihodi i rashodi poslovanja**
* **633 - Pomoći proračunu iz drugih proračuna i izvanproračunskim korisnicima**

Pomoći proračunu iz drugih proračuna i izvanproračunskim korisnicima u razdoblju od 01.01. – 31.12.2022. godine nisu ostvareni, a u razdoblju od 01.01. – 31.12.2023. godine ostvareni su u iznosu 8.489.351,63 eura, a odnose se na sredstva zaprimljena od Ministarstva financija za podmirenje tražbina radnika:

* društva Orljava d.o.o. u stečaju sukladno Odluci Vlade Republike Hrvatske o sklapanju ugovora o prijenosu tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda prema stečajnom dužniku Orljava d.o.o. u stečaju od 02.03.2023. godine;
* društva DAMLACIJAVINO d.d. u stečaju sukladno Odluci Vlade Republike Hrvatske o sklapanju Ugovora o ustupu tražbina radnika društva DALMACIJAVINO d.d. u stečaju kao stečajnih vjerovnika prvog višeg isplatnog reda prema stečajnom dužniku DAMLACIJAVINO d.d. u stečaju od 30.11.2023. godine.
* **641 - Prihodi od financijske imovine**

Prihodi od financijske imovine u razdoblju 01.01. – 31.12.2023. godine ostvareni su u iznosu od 3.686.590,35 eura, a odnose se na:

* prihode od kamata na oročena sredstva i depozite po viđenju u iznosu od 7.433,45 eura;
* prihode od zateznih kamata u iznosu od 98.906,14 eura;
* prihode od dividendi u iznosu od 3.537.785,51 eura;
* ostale prihode od financijske imovine u iznosu od 42.465,25 eura (prihodi od prodanih stanova dobivenih iz stečaja).

Prihodi od financijske imovine ostvareni u razdoblju 01.01. – 31.12.2023. godine veći su za 14,0% u odnosu na prihode od financijske imovine ostvarene u razdoblju 01.01. – 31.12.2022. godine iz razloga što su u razdoblju 01.01. – 31.12.2023. godine ostvareni veći prihodi od dividendi.

* **642 - Prihodi od nefinancijske imovine**

Prihodi od nefinancijske imovine u razdoblju 01.01. – 31.12.2023. godine ostvareni su u iznosu od 46.409,71 eura, te su manji za 44,30% u odnosu na prihode od nefinancijske imovine ostvarene u razdoblju 01.01. – 31.12.2022. godine iz razloga što je protekom vremena smanjeno potraživanje Centra od nefinancijske imovine, a time i prihodi od nefinancijske imovine (zakup i najam).

* **643 - Prihodi od kamata na dane zajmove**

Prihodi od kamata na dane zajmove u razdoblju 01.01. – 31.12.2023. godine ostvareni su u iznosu od 8.342,17 eura, te su manji za 39,4% u odnosu na prihode od kamata na dane zajmove ostvarene u razdoblju 01.01. – 31.12.2022. godine iz razloga što su u razdoblju 01.01. – 31.12.2023. godine ostvareni manji prihodi od redovnih kamata iz predstečajnih postupaka s obzirom na to da su redovne kamate iz predstečajne nagodbe nekih društava u cijelosti otplaćene u 2022. godini.

* **661 - Prihodi od prodaje proizvoda i robe te pruženih usluga**

Prihodi od pruženih usluga u razdoblju 01.01. – 31.12.2023. godine ostvareni su u iznosu od 550.754,54 eura, a odnose se na:

* prihode od naknade za realiziranu prodaju dionica/poslovnih udjela i naknade za naplaćenu dividendu za trgovačka društva iz portfelja Republike Hrvatske i HZMO-a u ukupnom iznosu od 539.649,99 eura, sukladno odredbama Odluke o visini naknade za upravljanje i raspolaganje dionicama i udjelima kojima upravlja Centar za restrukturiranje i prodaju (NN 39/2019);
* prihode od izdanih iskaza nekretnina te pruženih usluga fotokopiranja u ukupnom iznosu od 11.104,55 eura.

Prihodi od pruženih usluga ostvareni u razdoblju 01.01. – 31.12.2023. godine neznatno su veći (za 1,2%) u odnosu na prihode od pruženih usluga ostvarene u razdoblju 01.01. – 31.12.2022. godine iz razloga što je u razdoblju 01.01. – 31.12.2023. godine realizirana vrijednost prodaje dionica/poslovnih udjela iz portfelja Republike Hrvatske i HZMO-a bila veća pa je Centar ostvario veće prihode od naknade za realiziranu prodaju u odnosu na iste prihode ostvarene u razdoblju 01.01. – 31.12.2022. godine.

* **683 - Ostali prihodi**

Ostali prihodi u razdoblju 01.01. – 31.12.2023. godine ostvareni su u iznosu 252.489,89 eura, a isti se odnose na:

* prihode od nadoknade parničnih troškova u iznosu od 2.482,00 eura;
* prihode po sklopljenim nagodbama u iznosu od 20.678,22 eura;
* prihode od refundacija režijskih troškova u iznosu od 151.071,21 eura;
* prihode od nadoknade troškova za upravljanje dionicama/poslovnim udjelima u iznosu od 77.228,02;
* ostalo u iznosu od 1.030,44 eura.

Ostali prihodi ostvareni u razdoblju 01.01. – 31.12.2023. godine manji su za 15,2% u odnosu na ostale prihode ostvarene u razdoblju 01.01. – 31.12.2022. godine prvenstveno iz razloga što je Centar u razdoblju 01.01. – 31.12.2023. godine ostvario manje prihode od nadoknade parničnih troškova te po sklopljenim nagodbama.

* **311 - Plaće**

Rashodi za plaće u razdoblju 01.01. – 31.12.2023. godine iznosili su 1.759.560,39 eura te su neznatno veći (za 5,6%) u odnosu na rashode za plaće u razdoblju 01.01. – 31.12.2022. godine radi porasta osnovice.

* **312 - Ostali rashodi za zaposlene**

Ostali rashodi za zaposlene u razdoblju 01.01. – 31.12.2023. godine iznosili su 120.046,04 eura te su veći za 103,9% u odnosu na ostale rashode za zaposlene u razdoblju 01.01. – 31.12.2022. godine iz razloga što su izvršene veće isplate neoporezivih primitaka zaposlenicima sukladno odredbama Pravilnika o izmjenama i dopuni Pravilnika o porezu na dohodak (NN 112/2022).

* **313 - Doprinosi na plaće**

Doprinosi na plaće u razdoblju 01.01. – 31.12.2023. godine iznosili su 280.718,82 eura te su neznatno veći (za 5,2%) u odnosu na doprinose na plaće u razdoblju 01.01. – 31.12.2022. godine radi porasta osnovice.

* **32 - Materijalni rashodi**

Materijalni rashodi u razdoblju 01.01. – 31.12.2023. godine iznosili su 1.081.025,57 eura, a isti se odnose na:

* naknade troškova zaposlenima u iznosu od 73.378,10 eura (službena putovanja, naknade za prijevoz, stručno usavršavanje zaposlenika);
* rashode za materijal i energiju u iznosu od 171.712,66 eura, a dio kojih troškova se kasnije prefakturira ostalim korisnicima nekretnine na lokaciji Ivana Lučića 6-8 u Zagrebu, sve sukladno Sporazumu o raspodjeli i načinu plaćanja troškova korištenja nekretnine u Zagrebu, Ivana Lučića 6-8 od 25.07.2017. godine te je tijekom 2023. izvršeno prefakturiranje troškova sukladno sklopljenom Ugovoru o izvođenju poslova ugradnje sustava za dojavu požara u poslovnoj zgradi Ivana Lučića 6-8 u Zagrebu;
* rashode za usluge u iznosu od 753.851,09 eura (odvjetničke usluge, usluge čišćenja, usluge čuvanja imovine, usluge tekućeg i investicijskog održavanja);
* ostale nespomenute rashode poslovanja u iznosu od 82.083,72 eura (troškovi sudskih postupaka, pristojbe i naknade).

Materijalni rashodi u razdoblju 01.01. – 31.12.2023. godine veći su za 28,7% u odnosu na materijalne rashode u razdoblju 01.01. – 31.12.2022. godine u najvećoj mjeri radi ugradnje novog vatrodojavnog sustava u 2023. godini.

* **34 - Financijski rashodi**

Financijski rashodi u razdoblju 01.01. – 31.12.2023. godine iznosili su 18.058,57 eura te su manji za 41,1% u odnosu na financijske rashode u razdoblju 01.01. – 31.12.2022. godine iz razloga što je Centar u razdoblju 01.01. – 31.12.2023. godine imao manje rashode za zatezne kamate iz okončanih sudskih postupaka.

* **37 - Naknade građanima i kućanstvima na temelju osiguranja i druge naknade**

Naknade građanima i kućanstvima na temelju osiguranja i druge naknade u razdoblju od 01.01. – 31.12.2022. godine nisu ostvarene, a u razdoblju od 01.01. – 31.12.2023. godine ostvarene su u iznosu 8.486.226,39 eura i odnose se na podmirenje tražbina radnika društva Orljava d.o.o. u stečaju sukladno Odluci Vlade Republike Hrvatske o sklapanju ugovora o prijenosu tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda prema stečajnom dužniku Orljava d.o.o. u stečaju od 02.03.2023. godine te na podmirenje tražbina radnika društva DAMLACIJAVINO d.d. u stečaju sukladno Odluci Vlade Republike Hrvatske o sklapanju Ugovora o ustupu tražbina radnika društva DALMACIJAVINO d.d. u stečaju kao stečajnih vjerovnika prvog višeg isplatnog reda prema stečajnom dužniku DAMLACIJAVINO d.d. u stečaju od 30.11.2023. godine.

1. **Prihodi i rashodi od nefinancijske imovine**
* **7 - Prihodi od prodaje nefinancijske imovine**

Prihodi od prodaje nefinancijske imovine u razdoblju 01.01. – 31.12.2023. godine ostvareni su u iznosu od 212.535,99 eura te su veći za 566,1% u odnosu na prihode od prodaje nefinancijske imovine ostvarene u razdoblju 01.01. – 31.12.2022. godine iz razloga što je Centar u razdoblju od 01.01. – 31.12.2023. godine ostvario prihode iz dugotrajnog sudskog spora za poslovni objekt pravnog prednika CERP-a.

* **4 - Rashodi za nabavu nefinancijske imovine**

Rashodi za nabavu nefinancijske imovine (uredska oprema i namještaj) u razdoblju 01.01. – 31.12.2023. godine iznosili su 74.522,53 eura te su manji za 38,1% u odnosu na rashode za nabavu nefinancijske imovine u razdoblju 01.01. – 31.12.2022. godine iz razloga što je Centar u razdoblju 01.01. – 31.12.2023. godine imao manje rashode za nabavu uredske opreme i namještaja, a nije imao rashode za ulaganja u računalne programe.

1. **Primici i izdaci**
* **814 - Primici (povrati) glavnice zajmova danih trgovačkim društvima u javnom sektoru**

Primici (povrati) glavnice zajmova danih trgovačkim društvima u javnom sektoru u razdoblju 01.01. – 31.12.2023. godine ostvareni su u iznosu od 1.072.761,95 eura te su manji za 35,2% u odnosu na primitke (povrate) glavnice zajmova danih trgovačkim društvima u javnom sektoru ostvarene u razdoblju 01.01. – 31.12.2022. godine iz razloga što je Centar u razdoblju 01.01. – 31.12.2023. godine ostvario manje primitke (povrate) glavnice zajmova iz stečajnih postupaka.

* **832 - Primici od prodaje dionica i udjela u glavnici trgovačkih društva u javnom sektoru**

Primici od prodaje dionica i udjela u glavnici trgovačkih društava u javnom sektoru u razdoblju 01.01. – 31.12.2023. godine ostvareni su u iznosu od 105.743,43 eura te su veći za 83,4% u odnosu na primitke od prodaje dionica i udjela u glavnici trgovačkih društava u javnom sektoru ostvarene u razdoblju 01.01. – 31.12.2022. godine iz razloga što je Centar u razdoblju 01.01. – 31.12.2023. godine ostvario veće primitke temeljem sudskih presuda za ugovore o prodaji dionica/udjela koji su sklopljeni s malim dioničarima.

* **834 - Primici od prodaje dionica i udjela u glavnici trgovačkih društava izvan javnog sektora**

Primici od prodaje dionica i udjela u glavnici trgovačkih društava izvan javnog sektora u razdoblju 01.01. – 31.12.2023. godine ostvareni su u iznosu od 1.799.109,62 eura, te su manji za 37,7% u odnosu na primitke od prodaje dionica i udjela u glavnici trgovačkih društava izvan javnog sektora ostvarene u razdoblju 01.01. – 31.12.2022. godine iz razloga što je Centar u razdoblju 01.01. – 31.12.2023. godine realizirao prodaju dionica/poslovnih udjela trgovačkih društva u vlasništvu Centra u manjoj vrijednosti u odnosu na isto razdoblje 2022. godine.

**II. BILJEŠKE UZ IZVJEŠTAJ UZ BILANCU**

* **B002 - Nefinancijska imovina**

Stanje nefinancijske imovine Centra na dan 31.12.2023. godine iznosilo je 2.471.179,90 eura te je manje za 4,1% u odnosu na stanje nefinancijske imovine Centra na dan 01.01.2023. godine iz razloga što je Centar u razdoblju 01.01. – 31.12.2023. godine prodao dio nekretnina iz svog vlasništva.

* **11 - Novac u banci i blagajni**

Centar je na dan 31.12.2023. godine na računima otvorenim kod poslovnih banaka i u blagajni imao sveukupan iznos od 24.338.519,20 eura.

* **12 - Depoziti, jamčevni polozi i potraživanja od zaposlenih te za više plaćene poreze i ostalo**

Depoziti, jamčevni polozi i potraživanja od zaposlenih te za više plaćene poreze i ostalo na dan 31.12.2023. godine iznosili su 1.991,18 eura, te su veći za 52,0% u odnosu na 01.01.2023. godine iz razloga što je Centar na dan 31.12.2023. godine imao veća potraživanja za refundacije bolovanja od HZZO-a.

* **13 - Potraživanja za dane zajmove**

Potraživanja za dane zajmove Centra na dan 31.12.2023. godine iznosila su 2.962.005,91 eura te su veća za 21,7% u odnosu na 01.01.2023. godine iz razloga što je Centar u 2023. godini s jednim dužnikom sklopio dodatak ugovoru kojim je prolongiran rok otplate dospjelog duga radi čega je ranije ispravljeno potraživanje ponovno evidentirano na vlastitim izvorima.

* **15 - Dionice i udjeli u glavnici**

Dionice i udjeli u glavnici Centra na dan 31.12.2023. godine iznosili su 771.223.972,07 eura te su neznatno manji (5,1%) u odnosu na 01.01.2023. godine s obzirom na to da je tijekom 2023. godine realizirana prodaja dionica/udjela, dodjela HRVI i sl.

* **16 - Potraživanja za prihode poslovanja**

Potraživanja za prihode poslovanja na dan 31.12.2023. godine iznosila su 2.066.914,39 eura, te su veća za 22,3% u odnosu na 01.01.2023. godine iz razloga što je Centar u 2023. godini obračunao i zadužio nove zatezne kamate po sklopljenom dodatku ugovora kojim je prolongiran rok otplate dospjelog duga.

* **17 - Potraživanja od prodaje nefinancijske imovine**

Potraživanja od prodaje nefinancijske imovine na dan 31.12.2023. godine iznosila su 241.640,77 eura, te su veća za 70,5% u odnosu na 01.01.2023. godine iz razloga što je Centar u 2023. godini evidentirao potraživanja po ranije sklopljenim ugovorima za prodane stanove od pravnih prednika Centra.

* **231 - Obveze za zaposlene**

Obveze za zaposlene na dan 31.12.2023. godine iznosile su 186.130,63 eura što je za 6,8% više u odnosu na 01.01.2023. godine radi porasta osnovice.

* **232 - Obveze za materijalne rashode**

Obveze za materijalne rashode na dan 31.12.2023. godine iznosile su 34.713,03 eura što je više za 17,5% u odnosu na 01.01.2023. godine iza razloga što je Centar u prosincu 2023. godine imao izvanredne obveze za opskrbu vodom radi puknuća cijevi na nekretnini u vlasništvu Centra.

* **234 - Obveze za financijske rashode**

Obveze za financijske rashode na dan 31.12.2023. godine iznosile su 914,71 eura što je više za 151,7% u odnosu na 01.01.2023. godine radi većih obveza za brokerske usluge i usluge platnog prometa.

* **237 - Obveze za naknade građanima i kućanstvima**

Centar na dan 01.01.2023. godine nije imao obveze za naknade građanima i kućanstvima, a navedene obveze na dan 31.12.2023. godine iznosile su 220.587,43 eura i odnose se obveze po sklopljenim ugovorima iz prosinca 2023. godine s radnicima društva DAMLACIJAVINO d.d. u stečaju sukladno Odluci Vlade Republike Hrvatske o sklapanju Ugovora o ustupu tražbina radnika društva DALMACIJAVINO d.d. u stečaju kao stečajnih vjerovnika prvog višeg isplatnog reda prema stečajnom dužniku DAMLACIJAVINO d.d. u stečaju od 30.11.2023. godine.

* **239 - Ostale tekuće obveze**

Ostale tekuće obveze na dan 31.12.2023. godine iznosile su 146.096.441,08 eura i neznatno su veće (0,8%) u odnosu na 01.01.2023. godine.

* **26 - Obveze za kredite i zajmove**

Obveze za kredite i zajmove na dan 31.12.2023. godine iznosile su 25.224.502,37 eura i u odnosu na 01.01.2023. godine iste nisu promijenjene.

* **991 - Izvanbilančni zapisi**

Na dan 31.12.2023. godine izvanbilančni zapisi u poslovnim knjigama Centra iznose 912.214.807,76 eura što je neznatno manje (0,5%) u odnosu na 01.01.2023. godine, a u istima se nalazi nominalna vrijednost dionica/poslovnih udjela u vlasništvu HZMO-a kojima upravlja Centar, evidencija izdanih i zaprimljenih sredstava osiguranja, kao i sve potencijalne obveze po osnovi sudskih sporova koji se vode u Centru.

Zakonom o uvođenju eura kao službene valute u Republici Hrvatskoj (NN 57/22, 88/22) stanja u kunama prenesena iz poslovnih knjiga za 2022. godinu preračunavaju se u euro uz primjenu fiksnog tečaja konverzije 1 euro = 7,53450 kuna i sukladno pravilima za preračunavanje i zaokruživanje. Slijedom navedenog, Centar je u svojim poslovnim knjigama uskladio stanje između ukupne vrijednosti imovine (aktive) te ukupne vrijednosti obveza i vlastitih izvora (pasive) na dan 01.01.2023. godine. Također, usklađeni su podaci na sintetičkim i analitičkim računima kako bi se razlike zbog preračunavanja i zaokruživanja eliminirale.

Uz Bilancu Centra prilaže se i popis sudskih sporova u tijeku na dan 31.12.2023. godine te Popis ugovornih odnosa na dan 31.12.2023. godine koji mogu postati imovina, a koji popisi se nalaze objavljeni uz Financijske izvještaje Centra na mrežnim stranicama <http://www.cerp.hr/financijski-dokumenti/82> .

**III. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

* **0133 - Ostale opće usluge**

Prema funkcijskoj klasifikaciji Centar je razvrstao rashode poslovanja razreda 3 i rashode za nabavu nefinancijske imovine razreda 4 te isti za 2023. godinu ukupno iznose 11.820.158,31 eura.

Rashodi poslovanja (razred 3) iznose ukupno 11.745.635,78 eura, od čega rashodi za zaposlene iznose 2.160.325,25 eura, materijalni rashodi 1.081.025,57 eura, naknade građanima i kućanstvima na temelju osiguranja i druge naknade 8.486.226,39 eura, a financijski rashodi 18.058,57 eura.

Rashodi za nabavu nefinancijske imovine (razred 4) iznose ukupno 74.522,53 eura, od čega rashodi za nabavu neproizvedene dugotrajne imovine iznose 6.466,51 eura, a rashodi za nabavu proizvedene dugotrajne imovine 68.056,02 eura.

Centar je u 2023. godini imao znatno veće rashode razvrstane prema funkcijskoj klasifikaciji u ostale opće usluge iz razloga što je u 2023. godini imao rashode za podmirenje tražbina radnika društva Orljava d.o.o. u stečaju sukladno Odluci Vlade Republike Hrvatske o sklapanju ugovora o prijenosu tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda prema stečajnom dužniku Orljava d.o.o. u stečaju od 02.03.2023. godine, te rashode za podmirenje tražbina radnika društva DAMLACIJAVINO d.d. u stečaju sukladno Odluci Vlade Republike Hrvatske o sklapanju Ugovora o ustupu tražbina radnika društva DALMACIJAVINO d.d. u stečaju kao stečajnih vjerovnika prvog višeg isplatnog reda prema stečajnom dužniku DAMLACIJAVINO d.d. u stečaju od 30.11.2023. godine.

**IV. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

* **91511 - Promjene u vrijednosti (revalorizacija) imovine**

Povećanje vrijednosti financijske imovine u razdoblju od 01.01. – 31.12.2023. godine iznosi 76.955,07 eura, a u najvećoj mjeri rezultat je povećanja broja dionica/poslovnih udjela radi upisa novog društva u vlasništvu Republike Hrvatske.

Smanjenje vrijednosti financijske imovine u razdoblju od 01.01. – 31.12.2023. godine iznosi 41.888.387,54 eura, a u najvećoj mjeri rezultat je smanjenja vrijednosti dionica i udjela u glavnici odnosno smanjenja broja dionica/poslovnih udjela te smanjenja temeljnog kapitala trgovačkih društava u vlasništvu Republike Hrvatske i Centra.

* **91512 - Promjene u obujmu imovine**

Povećanje obujma imovine u razdoblju od 01.01. – 31.12.2023. godine iznosi 0,91 eura, a rezultat je prijenosa dijela dugotrajne imovine iz poslovnih knjiga Ministarstva prostornoga uređenja, graditeljstva i državne imovine u poslovne knjige Centra.

Smanjenje obujma imovine u razdoblju od 01.01. – 31.12.2023. godine iznosi 97.581,87 eura, a u najvećoj mjeri rezultat je smanjenja obujma potraživanja za prihode poslovanja radi otpisa potraživanja.

**V. BILJEŠKE UZ IZVJEŠTAJ O OBVEZAMA**

* **V006 - Stanje obveza na kraju izvještajnog razdoblja**

Stanje obveza Centra na dan 31.12.2023. godine iznosi 171.763.289,24 eura, te su iste veće u odnosu na stanje obveza Centra na dan 01.01.2023. godine kada su obveze iznosile 170.376.150,58 eura. Ovo povećanje prvenstveno je rezultat većih obveza Centra prema državnom proračunu Republike Hrvatske s osnova realizirane prodaje dionica/poslovnih udjela trgovačkih društva iz portfelja Republike Hrvatske (obveze koje su podmirene u siječnju 2024. godine za prethodni mjesec).

Na dan 31.12.2023. godine Centar ima nepodmirene dospjele obveze u ukupnom iznosu od 169.886.145,62 eura, a koje obveze se odnose na:

* obveze prema HZMO-u s osnova potraživanja iz razdoblja od 1994. do 2000. godine u ukupnom iznosu od 143.789.979,56 eura;
* obveze prema Ministarstvu financija s osnova otkupa potraživanja od HPB-a iz razdoblja od 2001. do 2004. godine u iznosu od 25.224.502,37 eura;
* obveze prema Ministarstvu prostornoga uređenja, graditeljstva i državne imovine s osnova prijenosa obveza i potraživanja pravnog prednika Hrvatske agencije za osiguranje depozita (DAB-a) na navedeno Ministarstvo u iznosu od 871.648,72 eura;
* obveze za materijalne rashode u iznosu od 14,97 eura.

|  |  |
| --- | --- |
| U Zagrebu, 13.2.2024.Osoba za kontakt: Ivana BagarićTelefon za kontakt: 01 6346 345Odgovorna osoba: Milan Plećaš, ravnatelj | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Milan Plećaš, ravnatelj* |
|  |  |
|  |  |